ສ​ຫລ ​ປະ​ກາດ ຊ່ວຍ​ເຫຼືອ​ລາວ ເພື່ອ​ສ້າງ​ເຄືອ​ຂ່າຍ ເຝົ້າ​ລະ​ວັງ ພະ​ຍາດ​ໃນ​ໝູ່​ສັດ​ປ່າ
ພິທີເຊັນບົດບັນທຶກຄວາມເຂົ້າໃຈ ໄດ້ຈັດຂຶ້ນ ຢູ່ນະຄອນຫລວງວຽງຈັນ ໂດຍມີ ທ່ານ ດຣ. ສີທອງ ພິພັກຄະວົງ ຮ່ວມກັບ ດຣ. ສັນຕິ ໄຊປັນຍາ ໄດ້ລົງນາມ ແລະເປີດຕົວໂຄງການໃຫມ່ ຢ່າງເປັນທາງການ.
ເພື່ອຊ່ວຍໃນການປັບປຸງສຸຂະພາບ ຂອງປະຊາຊົນລາວ ແລະ ສັດລ້ຽງພາຍໃນປະເທດ ເມື່ອວັນທີ 4 ຕຸລາຜ່ານມານີ້ ສະຫະລັດໄດ້ປະກາດການສະຫນັບສະຫນູນໃນການສ້າງ ເຄືອຂ່າຍການ ເຝົ້າລະວັງພະຍາດໃນໝູ່ສັດປ່າ ລະດັບຊາດ ໂຄງການທີ່ມີມູນຄ່າ 700 ພັນໂດລາ ເຊິ່ງສະຫນັບສະຫນູນໂດຍສະຫະລັດ ຜ່ານອົງການປ້ອງກັນຫຼຸດຜ່ອນໄພຂົ່ມ ຂູ່ ຫລື DTRA ຈະສະຫນັບສະຫນູນ ຄວາມພະຍາຍາມ ຂອງອົງການ ອະນຸລັກສັດປ່າ WCS ແລະກົມລ້ຽງສັດ ແລະການປະມົງ ກະຊວງກະສິກໍາ ແລະ ປ່າໄມ້ ເພື່ອສ້າງຂີດ ຄວາມສາມາດ ພາຍໃນອົງການແລະສະຖາບັນຕ່າງໆຂອງລັດຖະບານເພື່ອພັດທະນາ ເຄືອຂ່າຍເຝົ້າລະວັງພະຍາດໃນສັດປ່າລະດັບຊາດທີ່ມີປະສິດທິຜົນ ໃນ ສ ປ ປ ລາວ ພິທີເຊັນບົດບັນທຶກຄວາມເຂົ້າໃຈ ໄດ້ຈັດຂຶ້ນ ຢູ່ນະຄອນຫລວງວຽງຈັນ ໂດຍມີ ທ່ານ ດຣ ສີທອງ ພິພັກຄະວົງ ຮອງຫົວຫນ້າກົມລ້ຽງສັດແລະການປະມົງ ກະຊວງກະສິກຳ ແລະປ່າໄມ້ ຮ່ວມກັບ ດຣ ສັນຕິ ໄຊປັນຍາ ອຳນວຍການອົງການອະນຸລັກສັດປ່າປະ ຈຳ ສ ປ ປ ລາວ ໄດ້ລົງນາມ ແລະເປີດຕົວ ໂຄງການໃຫມ່ ຢ່າງເປັນທາງການ ເຂົ້າ ຮ່ວມເປັນສັກຂີພະຍານ ໃນພິທີເຊັນບົດ ບັນທຶກຄວາມເຂົ້າໃຈຄັ້ງນີ້ ກໍມີທ່ານອຸບປະ ທູດຄໍລິນ ຄຣອສບີ ແຫ່ງສະຫະລັດອາເມຣິກາ ດຣ ມາທາ ສະໂຕຣກຜູ້ຈັດການດ້ານ ວິທະຍາສາດ ພາກພື້ນເອເຊຍຕາເວັນອອກສຽງໃຕ້ ຂອງອົງການປ້ອງກັນຫລຸດຜ່ອນ ໄພຂົ່ມຂູ່ ແລະ ຜູ້ຮ່ວມງານໂຄງການຈາກລັດຖະບານ ອົງການຈັດຕັ້ງ ທີ່ບໍ່ຂຶ້ນກັບລັດ ຖະບານ ພາກເອກກະຊົນ ແລະ ຜູ້ຊ່ຽວຊານດ້ານສຸຂະພາບ ທ່ານອຸບປະທູດຄຣອສບີ ກ່າວໃນພິທີເຊັນບົດບັນທຶກຄວາມເຂົ້າໃຈວ່າ “ສະຫະລັດ ອາເມຣິກາ ແລະ ສ ປ ປ ລາວ ໄດ້ມີການຮ່ວມມືກັນມາຫຼາຍກ່ວາສິບປີໃນການສ້າງ ຄວາມເຂັ້ມແຂງດ້ານສາທາລະນະສຸກໃນປະເທດນີ້ ແລະພວກເຮົາມີຄວາມຕື່ນເຕັ້ນ ໃນການສະຫນັບສະຫນູນ ໂຄງການໃຫມ່ ເພື່ອສ້າງຄວາມເຂັ້ມ ແຂງດ້ານສຸຂະພາບ ແລະສະຫວັດດີພາບຂອງຄົນ ແລະ ສັດ ໂດຍຜ່ານ ການຄົ້ນພົບພະຍາດ ແຕ່ຫົວທີ ແລະຖືກຕ້ອງ ການຕ້ານໄພຂົ່ມຂູ່ຈາກພະຍາດຕິດຕໍ່ ທີ່ເກີດຂຶ້ນໃຫມ່ໃນໝູ່ສັດລ້ຽງ ຊ່ວຍເຮັດໃຫ້ສຸຂະພາບ ສາທາລະນະສຸກ ຊີວະນາໆພັນ ການພັດທະນາເສດຖະກິດ ແລະຄວາມຫມັ້ນຄົງດີຂຶ້ນ ແລະສະຫະລັດອາເມຣິກາ ກໍຢູ່ຄຽງຂ້າງ ທ່ານ ເພື່ອຊ່ວຍ ໃຫ້ທ່ານບັນລຸເປົ້າໝາຍສຳຄັນເຫຼົ່ານີ້ ” ໂຄງການນີ້ນຳພາໂດຍອົງການ WCS ພາຍໃຕ້ການຮ່ວມມືກັບສູນວິໄຈພະຍາດສັດ ແຫ່ງຊາດຂອງລາວແລະຮ່ວມມືກັບພະແນກການຕ່າງໆຂອງລັດຖະບານ ສະຖາບັນ ປາສເຕີລາວ ໜ່ວຍງານຄົ້ນຄົ້ວ ຂອງລາວອັອກສ໌ຟອດ ມະໂຫສົດ-ແວວຄຳທຣັດສ ສູນອະນຸລັກສັດປ່າແລະປ່າສະຫງວນແຫ່ງຊາດ ຈຸດສຸມແມ່ນເພີ່ມທະວີຄວາມອາດ ສາມາດພາຍໃນລັດຖະບານ ສປປ ລາວ ໃນການດຳເນີນການ ການເຝົ້າລະວັງພະ ຍາດໃນໝູ່ສັດປ່າລະດັບຊາດໂດຍອີງຕາມກົດລະບຽບສາກົນດ້ານສາທາລະນະສຸກ ຂອງອົງການອະນາໄມໂລກ ແລະແນວທາງຂອງອົງການພາຍຸພະຍາດສັດສາກົນ ແຜນງານນີ້ ຈະຮ່ວມກັນຊອກຫາເຊື້ອພະຍາດທີ່ສຳຄັນ ຕໍ່ສຸຂະພາບສັດ ແລະ ຄົນ ໃນ ສ ປ ປ ລາວ ສອດຄ່ອງກັບບູລີມະສິດທີ່ລັດຖະບານ ສປປ ລາວ ໄດ້ກຳນົດໄວ້ ຂໍ້ລິເລີ່ມນີ້ ສົມທົບກັບຄວາມພະຍາຍາມອື່ນໆທີ່ສະຫະລັດໃຫ້ການສະຫນັບສະໜູນ ລັດຖະບານ ຂອງ ສ ປ ປ ລາວ ໃນການບັນລຸເປົ້າໝາຍຍຸດ ທະສາດເພື່ອຕ້ານໄພ ຂົ່ມຂູ່ຈາກພະຍາດຕິດຕໍ່ ທີ່ເກີດຂື້ນໃຫມ່ ຕໍ່ ສາທາລະນະສຸກ ຊີວະນານາພັນ ການ ພັດທະນາ ແລະຄວາມຫມັ້ນຄົງໃນພາກພື້ນ